આપણે ત્યાં સામાન્ય રીતે ધર્મની વાત આવે ત્યારે તંત્ર અને લોકો સામ-સામે આવી જતા હોય છે ધર્મના નામે આપણે અમારો અધિકાર છે, અમારી ધાર્મિક લાગણી છે તેવા વિવિધ કારણો આપી તંત્રની અને પ્રજાની સમસ્યા સમજવાનો ઈન્કાર કરી આખી વાત અહંમ ઉપર આવી ઉભી રહી જાય છે, પણ શાહપુરની ગણેશ સેવાના કાર્યકરોએ આ નિર્ણય કરતા પહેલા સવારથી સાંજ સુધી રસ્તા ઉપર બેસી સર્વે કર્યો કે રસ્તા ઉપર દર કલાકે કેટલા વાહનો પસાર થાય છે જેમાં એક અંદાજ આવ્યો કે શાહપુર ખલીમની ખડકી જતા અને તે તરફથી કલાકના ચાર હજાર વાહનો દિવસ દરમિયાન પસાર થાય છે.